JDF ปลื้ม! กระแสจองซื้อ IPO ร้อนแรง นลท.เชื่อมั่นผู้นำ “เครื่องปรุง” ครบวงจร
JDF เปิดจองซื้อ IPO จำนวน 150 ล้านหุ้น วันแรกกระแสตอบรับล้นหลาม นักลงทุนเชื่อมั่นธุรกิจผลิตและพัฒนาสูตรเครื่องปรุงรสอาหารแบบครบวงจร หนุนผลงานโตต่อเนื่อง
JDF เปิดจองซื้อ IPO จำนวน 150 ล้านหุ้น วันแรกกระแสตอบรับล้นหลาม นักลงทุนเชื่อมั่นธุรกิจผลิตและพัฒนาสูตรเครื่องปรุงรสอาหารแบบครบวงจร หนุนผลงานโตต่อเนื่อง
29 มี.ค. 2565

บริษัท เจดีฟู้ด จำกัด (มหาชน) หรือ JDF เปิดเผยว่า บริษัทฯเดินหน้าแผนการเสนอขายหุ้นสามัญเพิ่มทุนให้กับประชาชนเป็นครั้งแรก (IPO) ประกาศราคา 2.60 บาท/หุ้น กำหนดวันจองซื้อ 29-31 มีนาคม 2565
ด้าน นางสาวรัตนา เอี้ยประเสริฐศักดิ์ ประธานเจ้าหน้าที่บริหาร บริษัท เจดีฟู้ด จำกัด (มหาชน) หรือ JDF เปิดเผยว่า รู้สึกปลาบปลื้ม กับผลตอบรับวันแรกในการเปิดจองซื้อหุ้นไอพีโอ 150 ล้านหุ้น ซึ่งกระแสแรงเป็นอย่างมาก ได้รับการตอบรับจากนักลงทุน สะท้อนความเชื่อมั่นหนึ่งในผู้นำผู้ประกอบธุรกิจผลิตและพัฒนาสูตรเครื่องปรุงรสอาหารแบบครบวงจร และความสามารถในการเติบโตโดดเด่นตามเทรนด์อุตสาหกรรมอาหารโลก ประกอบกับการกำหนดราคา IPO ที่เหมาะสม สนับสนุนความเชื่อมั่นให้นักลงทุนในวันจองซื้อวันแรกเข้ามาอย่างล้นหลาม